NOVI NACISTI U GRČKOJ: Kad završimo s emigrantima, vi ste na redu | Žurnal | Jedina slobodna teritorija\nNovi nacisti u Grčkoj:Kad završimo s emigrantima, vi ste na redu\nLaurie Penny, The Independent Objavljeno: 04. rujan 2012. 12:56\n„Kad završimo sa imigrantima vi ste na redu“, ispisano je na flajerima koji su se ovih dana pojavili u jednoj atinskoj četvrti poznatoj po gej klubovima. Dok širom Grčke nasilje prema imigrantima i etničkim manjinama eskalira, pristalice ultradesničarske partije Zlatna zora počeli su da usmeravaju svoju mržnju ka homoseksualcima i osobama sa invaliditetom. Oni marširaju ulicama Atine u crnim košuljama i sa upaljenim bakljama, noseći znakove koji podsećaju na kukasti krst, terorišu etničke i seksualne manjine i ispoljavaju prezir prema političkom procesu. Uprkos tome, širom Evrope ih smatraju samo simptomom grčke ekonomske krize.\nDo nedavno, desničarski batinaši napadali su imigrante isključivo noću; sada to čine i tokom dana, bez straha od posledica, kojih zapravo i nema. Poslednjih nedelja, broj i brutalnost napada su u porastu. Sredinom avgusta, nedaleko od zgrade grčkog parlamenta, banda motociklista izbola je noževima i ubila 19-ogodišnjeg Iračanina. Ukoliko imigranti odluče da prijave napade policiji, postoji šansa da će i sami biti uhapšeni.\nNapadima na imigrante ne posvećuje se velika pažnja, dok Zlatna zora uživa najveću podršku upravo među policijom. Prema rezultatima poslednjih izbora, u nekim gradskim četvrtima čak 50 odsto pripadnika policije glasalo je za ovu rasističku grupu, koja je na poslednjim parlamentarnim izborima osvojila 7 odsto glasova.\nPrebijanja, napadi noževima i motociklima u nekim delovima grada postali su svakodnevnica, tako da se mnogi imigranti plaše da sami izađu na ulicu. Grčka već duže vreme ima veliku imigrantsku populaciju jer 80 odsto izbeglica u EU stiže kroz grčke luke. Mnoge imigrantske porodice koje su došle u Grčku kako bi našle sigurno utočište sada strahuju za svoju decu. Nedavni izveštaj Hjuman Rajts Voča, „Mržnja na ulicama“, navodi da se „grčke vlasti“, kao i EU i međunarodna zajednica, pretvaraju da ne vide nasilje prema strancima u Grčkoj.\nKao da ignorisanje nije dovoljno, sada se ministar za javni red, Nikos Dendias, zakleo da će se obračunati sa imigracijom, koju je nazvao „invazijom“ i „bombom u temeljima društva“. Koalicija Nove Demokratije oponaša jezik krajnje desnice, potpirivajući umesto da suzbija raširenu ksenofobiju. Uz Dendiasovu podršku, policija u Atini i širom Grčke hapsi i deportuje hiljade imigranata u okviru akcije Zeus Xenios, ironično nazvane po grčkom bogu gostoprimstva.\nRast popularnosti i samopouzdanja Zlatne zore nisu došli ni od kuda. Partija je aktivna već decenijama, a pre prvog talasa štednje, u Grčkoj su je smatrali za neku vrstu šale. Ovog leta, sada kao predstavnici parlamentarne stranke, pripadnici Zlatne zore osnivaju supermarkete „Samo za Grke“ i nezaposlenima dele pakete sa hranom na trgu Sintagma, ali samo „pravim Grcima“.\nLevica ne mora da ukazuje na istorijske veze između nametnutih mera štednje i uspona fašizma. Zlatna zora izričito ukazuje na ovu povezanost, slaveći je. Ali sama želja da se iskoristi javno nezadovoljstvo, u bilo kojoj državi, ne čini rasističke bande glasom naroda.\nKao i mnoge druge fašističke grupe, Zlatna zora tvrdi da predstavlja marginalizovanu radničku klasu. Slično ostalim ekstremno desničarskim grupama širom Evrope, uključujući i Englesku odbrambenu ligu i Britansku partiju slobode, Zlatna zora se izjašnjava kao neprijatelj propalog demokratskog sistema, koristeći opšte nazadovoljstvo propalim neoliberalnim ekonomskim modelom za sopstvene ciljeve. Iako tvrdi da se bori protiv štednje, Zlatna zora nema ekonomski projekat. Njena taktika je nasilna, razorna i gnusno rasistička. Čini se da su vlade Grčke i EU spremne da tolerišu ovo kao socijalnu posledicu trenutnog konsenzusa štednje.\nEvropska unija osnovana je posle Drugog svetskog rata kako bi obezbedila socijalno-ekonomsko jedinstvo kontinenta razorenog fašizmom. U današnjoj Grčkoj, Zlatna zora se smatra ozbiljnom političkom partijom, uprkos tome što njeni poslanici preziru demokratski proces i fizički napadaju predstavnike drugih partija.\nDugo nakon što su nacisti 1933. preuzeli vlast u Nemačkoj i nakon što je Rajhstag goreo i antisemitizam postao zvanična državna politika, evropske vlade su bile više zabrinute zbog mogućnosti da Nemačka postane socijalistička nego fašistička. Gotovo do samog početka Drugog svetskog rata, svetskim liderima je bilo najbitnije da Nemačka otplaćuje svoje dugove. Povlačenje istorijskih paralela sa nacizmom je pohabana fraza koji su komentatori sa levice i desnice razvodnili navodeći smešne primere obeležavanja hrane i fanatične kontrole saobraćaja. U ovom slučaju nije reč o frazi.\nPravi fašisti u pravim crnim košuljama danas marširaju Atinom mašući kukastim krstovima sa bakljama u rukama, prebijaju i ubijaju etničke manjine dok se vlade drugih zemalja ponašaju zastrašujuće nezainteresovano dokle god grčki narod otplaćuje dug evropskim elitama. Ukoliko se istorijske lekcije uče napamet, možemo ih lako zaboraviti kada su nam najpotrebnije. Evropa mora da zapamti da je cena ignorisanja fašizma znatno okrutnija i veća od cene bilo kog državnog duga.\n(Preneseno s Peščanika, obrada teksta je redakcijska)


Srbija | Svi Srbi Sveta\nutorak, 23 jun 2020 03:04\nRubrika: Srbija | Nema komentara\nčetvrtak, 21 maj 2020 12:57\nRubrika: Srbija | 2 Comments\nsreda, 27 februar 2019 08:36\nNajgluplje pitanje koje postavljaju prevareni građani je – A ko umesto ovih? Gospodo drugovi, okrenite se oko sebe. Da li u vašoj blizini postoje pošteni, dobri, radni i odgovorni ljudi? Da li su svi ljudi oko vas, kako svaki dan govori poludeli predsednik države, prevaranti, neradnici i neznalice? Ako oko vas ne vidite poštene, dobre […]\npetak, 6 jul 2018 08:16\nNi jaka kiša nije uspela da pokvari poruke sa protesta. Niko nije odustao. Niko se nije osvrtao na kišu. Video sam lica odlučnih ljudi, kojima je dosta laži izdajničkog režima. Video sam ljude koji su spremni za borbu. I to me je obradovalo. Iskreno. Obradovalo me je što su na protestima bili pripadnici svih generacija.\nRubrika: Srbija | 1 komentar\nutorak, 12 septembar 2017 08:06\nA, nisam ti rekao da su me ubili onog dana kada su odveli tatu i obesili mamu..? Da, umro sam kad si mi ono stao kolenom na grudi i valjda slučajno prerezao vrat… Umro sam gledajući na ono jedno oko mamu, golu, krvavu i modru, ona nije gledala u mene…\nsubota, 3 jun 2017 12:09\nHOMOSEKSUALNA PANIKA ili histerija homoseksualaca\npetak, 16 septembar 2016 11:29\nNadam se da ćemo se okupiti i pokazati da znamo da ih finansira onaj odrtaveli starac i da znamo da su im vetar u leđa dali domaći izdajnici na vlasti i mlitava, podguzna i nesposobna stručna i nestručna elita .


Hemofarmovih 10 savjeta za zdravo srce | MONDOBA\nHemofarmovih 10 savjeta za zdravo srce 0 Podijeli Podijeli na facebook Podijeli na twitter Podijeli na viber Pošalji na mail\n11.03.2020. / 15:01\nTako i sama prevencija kardiovaskularnih bolesti podrazumijeva donošenje dobrih odluka koje umnogome utiču na zdravlje srca. Istraživanja pokazuju da je u posljednih 15 godina došlo do značajnog napretka u liječenju kardiovaskularnih oboljenja i da se promjenom načina života, kao i odgovarajućom terapijom može pomoći u usporavanju toka bolesti i poboljšanju kvaliteta života.\nUnosite različite hranjive namirnice\nhemofarm srce prevencija zdravlje savjeti\nUpravo gledate "Momci iz Vojvodine nisu zasluženo pobedili!" 0 Video Pre 28 min Mladi fudbaler Partizana žali za propuštenim u finalu Kupa Srbije. Postigao je gol za 1:2, stiglo se i do penala,...